Source: http://www.europarl.europa.eu/doceo/document/B-8-2019-0051_RO.html
Timestamp: 2020-01-26 02:46:37+00:00
Document Index: 24061795

Matched Legal Cases: ['articolul 108', 'articolul 73', 'articolul 218', 'articolul 108', 'articolul 1', 'articolul 55']

Procedură : 2019/2508(RSP)
Stadii ale documentului : B8-0051/2019
în conformitate cu articolul 108 alineatul (6) din Regulamentul de procedură
prin care se solicită un aviz din partea Curții de Justiție asupra compatibilității cu tratatele a acordului propus sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (2019/2508(RSP))
Rezoluția Parlamentului European prin care se solicită un aviz din partea Curții de Justiție asupra compatibilității cu tratatele a acordului propus sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (2019/2508(RSP))
– având în vedere acordul propus sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte,
– având în vedere propunerea de decizie a Consiliului privind încheierea, în numele Uniunii Europene, a acordului sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte,
– având în vedere Carta Națiunilor Unite, în special articolul 73 din capitolul XI privind teritoriile care nu se autoguvernează,
– având în vedere Convenția de la Viena cu privire la dreptul tratatelor dintre state, în special articolele 34 și 36 din aceasta,
– având în vedere Rezoluția 34/37 a Adunării Generale a Organizației Națiunilor Unite,
– având în vedere articolul 218 din Tratatul privind funcționarea Uniunii Europene,
– având în vedere hotărârea Tribunalului Uniunii Europene din 10 decembrie 2015 pronunțată în cauza T-512/12(1),
– având în vedere hotărârea CJUE din 21 decembrie 2016 pronunțată în cauza C-104/16P(2),
– având în vedere hotărârea CJUE din 27 februarie 2018 pronunțată în cauza C-266/16(3),
– având în vedere ordonanța Tribunalului Uniunii Europene din 19 iulie 2018 pronunțată în cauza T-180/14(4),
– având în vedere ordonanța Tribunalului Uniunii Europene din 30 noiembrie 2018 pronunțată în cauza T-275/18(5),
– având în vedere articolul 108 alineatul (6) din Regulamentul său de procedură,
A. întrucât, în temeiul articolului 21 din Tratatul privind Uniunea Europeană (TUE), UE și statele sale membre au obligația de a respecta principiile Cartei Organizației Națiunilor Unite și dreptul internațional; întrucât articolul 1 alineatul (2) și articolul 55 din Carta ONU includ respectarea principiului autodeterminării popoarelor;
B. întrucât Tribunalul UE a decis, în hotărârea sa din 21 decembrie 2016, că Acordul de liberalizare dintre UE și Maroc nu oferă un temei juridic pentru includerea Saharei Occidentale și, prin urmare, nu se poate aplica acestui teritoriu, întrucât Sahara Occidentală nu face parte din Maroc; întrucât, în consecință, Curtea a precizat la punctul 106 că populația din Sahara Occidentală trebuie să fie considerată parte terță în relațiile UE cu Marocul și orice astfel de aranjament bilateral susceptibil să afecteze teritoriul terț al Saharei Occidentale ar trebui să aibă consimțământul populației acestui teritoriu; întrucât Comisia consideră că Curtea nu a definit exact modul în care ar trebui exprimat acest consimțământ;
C. întrucât Comisia și Serviciul European de Acțiune Externă (SEAE) au întreprins consultări la Bruxelles și la Rabat în vederea obținerii consimțământului din partea populației Saharei Occidentale; întrucât nu se poate stabili cu certitudine dacă măsurile luate de Comisie respectă cerința de obținere a consimțământului din partea populației din Sahara Occidentală formulată de Curte,
1. consideră că există o incertitudine juridică în ceea ce privește compatibilitatea acordului propus cu tratatele și, în special, cu hotărârea CJUE din 21 decembrie 2016 (cauza C-104/16P);
2. hotărăște să solicite un aviz din partea Curții de Justiție asupra compatibilității acordului propus sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, cu tratatele și în special cu hotărârea CJUE din 21 decembrie 2016 (cauza C-104/16P);
3. încredințează Președintelui sarcina de a lua măsurile necesare pentru a primi avizul Curții de Justiție și de a transmite Consiliului și Comisiei prezenta rezoluție spre informare.
Hotărârea Tribunalului din 10 decembrie 2015, cauza Front Polisario/Consiliul, T-512/12, ECLI:UE:T:2015:953.
Hotărârea Curții de Justiție din 21 decembrie 2016, cauza Consiliul/Front Polisario, C-104/16P, ECLI:UE:C:2016:973.
Hotărârea Curții de Justiție din 27 februarie 2018, Western Sahara Campaign UK/Commissioners for Her Majesty’s Revenue and Customs and Secretary of State for Environment, Food and Rural Affairs, C-266/16, ECLI:UE:C:2018:118.
Ordonanța Tribunalului din 19 iulie 2018, cauza Front Polisario/Consiliul, T-180/14, ECLI:UE:T:2018:496.
Ordonanța Tribunalului din 30 noiembrie 2018, cauza Front Polisario/Consiliul, T-275/18, ECLI:UE:T:2018:869.
Ultima actualizare: 14 ianuarie 2019 Notă juridică